phoneee/thai-legal-corpus huggingface dataset:
ประกาศรัฐสภาประกาศรัฐสภาเรื่องการแบ่งส่วนราชการภายในสำนักงานเลขาธิการสภาผู้แทนราษฎร (ฉบับที่ ๔)พ.ศ.๒๕๕๓ โดยที่เป็นการสมควรปรับปรุงการแบ่งส่วนราชการสำนักงานเลขาธิการสภาผู้แทนราษฎรโดยกำหนดให้มีสำนักนโยบายและแผนเพื่อให้เป็นส่วนราชการภายใน โดยให้จัดทำนโยบายและยุทธศาสตร์ของรัฐสภาสภาผู้แทนราษฎร และสำนักงานเลขาธิการสภาผู้แทนราษฎรให้สามารถรองรับภารกิจของรัฐสภา สภาผู้แทนราษฎรและสำนักงานเลขาธิการสภาผู้แทนราษฎรได้อย่างมีประสิทธิภาพและเกิดประโยชน์สูงสุดต่อประชาชนอาศัยอำนาจตามความในมาตรา ๗แห่งพระราชบัญญัติจัดระเบียบปฏิบัติราชการฝ่ายรัฐสภา พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา (ฉบับที่ ๒)พ.ศ. ๒๕๓๕ ประธานรัฐสภาด้วยความเห็นชอบของคณะกรรมการข้าราชการฝ่ายรัฐสภาจึงออกประกาศรัฐสภา เรื่อง การแบ่งส่วนราชการภายในสำนักงานเลขาธิการสภาผู้แทนราษฎร(ฉบับที่ ๔) พ.ศ. ๒๕๕๓ ดังต่อไปนี้ข้อ ๑[๑]ประกาศรัฐสภานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ให้เพิ่มความต่อไปนี้ เป็น (๒๑)ของข้อ ๓ แห่งประกาศรัฐสภา เรื่องการแบ่งส่วนราชการภายในสำนักงานเลขาธิการสภาผู้แทนราษฎร พ.ศ. ๒๕๔๕ ลงวันที่ ๓๐พฤษภาคม ๒๕๔๕ ซึ่งแก้ไขเพิ่มเติมโดยประกาศรัฐสภา เรื่องการแบ่งส่วนราชการภายในสำนักงานเลขาธิการสภาผู้แทนราษฎร (ฉบับที่ ๒) พ.ศ. ๒๕๔๖ลงวันที่ ๕ มิถุนายน ๒๕๔๖(๒๑) สำนักนโยบายและแผนประกาศณ วันที่ ๒๖ มกราคม พ.ศ. ๒๕๕๓ชัยชิดชอบประธานรัฐสภาปริยานุช/ผู้จัดทำ๑๗กุมภาพันธ์ ๒๕๕๓นันท์นภัสร์/ตรวจ๑๗กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๘ ง/หน้า ๕๑/๕ กุมภาพันธ์ ๒๕๕๓
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๒๑๒ สายหนองคาย-ต่อเขตเทศบาลนครอุบลราชธานีควบคุมตอนบ้านน้อยใต้-บ้านดอนนางหงส์พ.ศ.๒๕๔๗ ภูมิพลอดุลยเดชป.ร.ให้ไว้ณ วันที่ ๕ มีนาคม พ.ศ. ๒๕๔๗เป็นปีที่๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๒๑๒ สายหนองคาย-ต่อเขตเทศบาลนครอุบลราชธานีควบคุมตอนบ้านน้อยใต้-บ้านดอนนางหงส์ ในท้องที่อำเภอเมืองนครพนม และอำเภอธาตุพนมจังหวัดนครพนมอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๖๘ วรรคหนึ่งแห่งพระราชบัญญัติทางหลวง พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐และมาตรา ๕๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๕ วรรคสามและมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๒๑๒ สายหนองคาย-ต่อเขตเทศบาลนครอุบลราชธานีควบคุมตอนบ้านน้อยใต้-บ้านดอนนางหงส์พ.ศ. ๒๕๔๗มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้มาตรา ๕เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่อำเภอเมืองนครพนม และอำเภอธาตุพนม จังหวัดนครพนมมีส่วนกว้างหนึ่งร้อยเมตร ทั้งนี้ภายในแนวเขตแผนที่ท้ายพระราชกฤษฎีกานี้ มาตรา ๖ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีแผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๒๑๒สายหนองคาย-ต่อเขตเทศบาลนครอุบลราชธานีควบคุมตอนบ้านน้อยใต้-บ้านดอนนางหงส์พ.ศ.๒๕๔๗ [ดูข้อมูลจากภาพกฎหมาย]หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นจะต้องขยายทางหลวงแผ่นดินหมายเลข ๒๑๒สายหนองคาย-ต่อเขตเทศบาลนครอุบลราชธานีควบคุม ตอนบ้านน้อยใต้-บ้านดอนนางหงส์ในท้องที่อำเภอเมืองนครพนม และอำเภอธาตุพนม จังหวัดนครพนมเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ศุภชัย/พิมพ์๑๕ มิถุนายน๒๕๔๗ศุภสรณ์/ทรงยศ/ตรวจ๑ กรกฎาคม๒๕๔๗A+B[๑] รก.๒๕๔๗/๒๙ก/๑๔/๒๘ เมษายน๒๕๔๗
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๗๖๓ (พ.ศ. ๒๕๕๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมการตรวจสอบและรับรอง- ข้อกำหนดสำหรับหน่วยตรวจประเมินและให้การรับรองระบบการจัดการ[๑] อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมการตรวจสอบและรับรอง- ข้อกำหนดสำหรับหน่วยตรวจประเมินและให้การรับรองระบบการจัดการมาตรฐานเลขที่ มอก. 17021- 2550 ไว้ดังมีรายการละเอียดต่อท้ายประกาศนี้ประกาศณ วันที่ ๒๔ สิงหาคม พ.ศ. ๒๕๕๐โฆสิตปั้นเปี่ยมรัษฎ์รัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมการตรวจสอบและรับรอง- ข้อกำหนดสำหรับหน่วยตรวจประเมินและให้การรับรองระบบการจัดการ(ดูข้อมูลจากภาพกฎหมาย)ปริยานุช/ผู้จัดทำ๒๗พฤศจิกายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๗๗ ง/หน้า ๗/๑๕ พฤศจิกายน ๒๕๕๐
พระราชกฤษฎีกากำหนดเขตที่ดินในท้องที่ตำบลวังจิกตำบลโพธิ์ประทับช้างและตำบลไผ่ท่าโพอำเภอโพธิ์ประทับช้าง จังหวัดพิจิตรให้เป็นเขตโครงการจัดรูปที่ดินพ.ศ.๒๕๒๗ ภูมิพลอดุลยเดชป.ร.ให้ไว้ณ วันที่ ๒๔ กันยายน พ.ศ. ๒๕๒๗เป็นปีที่๓๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลวังจิกตำบลโพธิ์ประทับช้าง และตำบลไผ่ท่าโพ อำเภอโพธิ์ประทับช้าง จังหวัดพิจิตรให้เป็นเขตโครงการจัดรูปที่ดินอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๒๔แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลวังจิกตำบลโพธิ์ประทับช้าง และตำบลไผ่ท่าโพ อำเภอโพธิ์ประทับช้าง จังหวัดพิจิตร ให้เป็นเขตโครงการจัดรูปที่ดินพ.ศ. ๒๕๒๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในเขตท้องที่ตำบลวังจิกตำบลโพธิ์ประทับช้าง และตำบลไผ่ท่าโพ อำเภอโพธิ์ประทับช้าง จังหวัดพิจิตร ภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกป. ติณสูลานนท์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลวังจิกตำบลโพธิ์ประทับช้าง และตำบลไผ่ท่าโพ อำเภอโพธิ์ประทับช้าง จังหวัดพิจิตร ให้เป็นเขตโครงการจัดรูปที่ดินพ.ศ. ๒๕๒๗๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลวังจิกตำบลโพธิ์ประทับช้าง และตำบลไผ่ท่าโพ อำเภอโพธิ์ประทับช้าง จังหวัดพิจิตร ให้เป็นเขตโครงการจัดรูปที่ดินพ.ศ. ๒๕๒๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลวังจิกตำบลโพธิ์ประทับช้าง และตำบลไผ่ท่าโพ อำเภอโพธิ์ประทับช้าง จังหวัดพิจิตร และได้สอบถามความสมัครใจจากเจ้าของที่ดินแล้วเจ้าของที่ดินดังกล่าวจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ศิรวัชร์/จัดทำ๑๒มิถุนายน ๒๕๖๐[๑]ราชกิจจานุเบกษา เล่ม ๑๐๑/ตอนที่ ๑๔๙/ฉบับพิเศษ หน้า ๔/๑๙ ตุลาคม ๒๕๒๗
ประกาศธนาคารแห่งประเทศไทยที่ สกง. 29/2557เรื่อง กําหนดการออกพันธบัตรธนาคารแห่งประเทศไทยประจําเดือนพฤษภาคม พ.ศ. 2557---------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย ประจําเดือนพฤษภาคม พ.ศ. 2557อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย ประจําเดือนพฤษภาคม พ.ศ. 2557 ดังนี้| | | | | | | | || --- | --- | --- | --- | --- | --- | --- | --- || รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน (ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุ คงเหลือ || 18/91/57 | - | 28,000 | 6 พ.ค. 57 | 8 พ.ค. 57 | 7 ส.ค. 57 | 91 วัน | 91 วัน || 18/182/57 | - | 28,000 | 6 พ.ค. 57 | 8 พ.ค. 57 | 6 พ.ย. 57 | 182 วัน | 182 วัน || 1/3ปี/2557 | 2.80 | 25,000 | 8 พ.ค. 57 | 12 พ.ค. 57 | 20 ม.ค. 60 | 3 ปี | 2.70 ปี || 19/91/57 | - | 28,000 | 12 พ.ค. 57 | 15 พ.ค. 57 | 14 ส.ค. 57 | 91 วัน | 91 วัน || 19/182/57 | - | 28,000 | 12 พ.ค. 57 | 15 พ.ค. 57 | 13 พ.ย. 57 | 182 วัน | 182 วัน || 2/364/57 | - | 45,000 | 12 พ.ค. 57 | 15 พ.ค. 57 | 9 เม.ย. 58 | 364 วัน | 329 วัน || 20/91/57 | | 28,000 | 20 พ.ค. 57 | 22 พ.ค. 57 | 21 ส.ค. 57 | 91 วัน | 91 วัน || 20/182/57 | - | 28,000 | 20 พ.ค. 57 | 22 พ.ค. 57 | 20 พ.ย. 57 | 182 วัน | 182 วัน || 21/91/57 | - | 28,000 | 27 พ.ค. 57 | 29 พ.ค. 57 | 28 ส.ค. 57 | 91 วัน | 91 วัน || 21/182/57 | - | 28,000 | 27 พ.ค. 57 | 29 พ.ค. 57 | 27 พ.ย. 57 | 182 วัน | 182 วัน |อื่นๆ - 4. วันเริ่มต้นบังคับใช้ ตั้งแต่วันที่ 29 เมษายน 2557ผู้มีอํานาจลงนาม - ประกาศ ณ วันที่ 29 เมษายน 2557 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทน
ประกาศคณะกรรมการสาธารณสุขเรื่องการแต่งตั้ง วาระการดำรงตำแหน่ง และการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์(ฉบับที่ ๒)พ.ศ. ๒๕๖๑ โดยที่เป็นการสมควรแก้ไขเพิ่มเติมประกาศคณะกรรมการสาธารณสุข เรื่องการแต่งตั้งวาระการดำรงตำแหน่ง และการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์พ.ศ. ๒๕๖๑เพื่อให้การสรรหาและแต่งตั้งกรรมการผู้ทรงคุณวุฒิในคณะกรรมการพิจารณาอุทธรณ์มีความถูกต้องเหมาะสมและมีประสิทธิภาพอาศัยอำนาจตามความในมาตรา ๖๖/๑ วรรคสามแห่งพระราชบัญญัติการสาธารณสุข พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการสาธารณสุข(ฉบับที่ ๓) พ.ศ. ๒๕๖๐ คณะกรรมการสาธารณสุขจึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการสาธารณสุข เรื่อง การแต่งตั้ง วาระการดำรงตำแหน่ง และการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์(ฉบับที่ ๒) พ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๑๐ของประกาศคณะกรรมการสาธารณสุข เรื่อง การแต่งตั้งวาระการดำรงตำแหน่งและการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาอุทธรณ์ พ.ศ. ๒๕๖๑และให้ใช้ความต่อไปนี้แทนข้อ ๑๐ ในกรณีที่กรรมการผู้ทรงคุณวุฒิที่ได้รับการแต่งตั้งพ้นจากตำแหน่งก่อนวาระให้คณะกรรมการสรรหาดำเนินการสรรหารายชื่อกรรมการด้านเดียวกันตามข้อ๖ เสนอต่อรัฐมนตรีเพื่อแต่งตั้งเป็นกรรมการผู้ทรงคุณวุฒิแทนตำแหน่งที่ว่างลงและให้ผู้ได้รับการแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของกรรมการในกรณีที่วาระการดำรงตำแหน่งเหลืออยู่น้อยกว่าเก้าสิบวันให้คณะกรรมการพิจารณาอุทธรณ์ประกอบด้วยกรรมการเท่าที่เหลืออยู่และปฏิบัติหน้าที่ต่อไปได้ประกาศ ณ วันที่ ๑๖ กรกฎาคม พ.ศ. ๒๕๖๑โอภาส การย์กวินพงศ์รองปลัดกระทรวงสาธารณสุขหัวหน้ากลุ่มภารกิจด้านพัฒนาการสาธารณสุขประธานกรรมการสาธารณสุขพรวิภา/จัดทำ๑๗ มกราคม ๒๕๖๒นุสรา/ตรวจ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๐ ง/หน้า ๒๘/๒๐ สิงหาคม ๒๕๖๑
คำพิพากษาศาลฎีกาที่ 612956หลักกฎหมาย: คดีที่เอกชนยื่นฟ้องอธิบดีกรมที่ดิน ซึ่งเป็นเจ้าหน้าที่ของรัฐอ้างว่า ออกหนังสือสำคัญสำหรับที่หลวง แปลงหนองรอดสาธารณประโยชน์ทับที่ดินของผู้ฟ้องคดีทั้งสอง และผู้ปกครองท้องที่ ผู้ถูกฟ้องคดีที่ ๓ และที่ ๔ คัดค้านการตรวจสอบแนวเขตที่ดิน ขอให้ศาลมีคำพิพากษาเพิกถอนหนังสือสำคัญสำหรับที่หลวง ห้ามมิให้คัดค้านการรังวัดสอบแนวเขตที่ดิน และให้เจ้าพนักงานที่ดิน ผู้ถูกฟ้องคดีที่ ๒ ตรวจสอบแนวเขตที่ดินของผู้ฟ้องคดีทั้งสอง ส่วนผู้ถูกฟ้องคดีทั้งสี่ให้การว่า ที่ดินพิพาทเป็นที่สาธารณประโยชน์ การรังวัดและออกหนังสือสำคัญสำหรับที่หลวงชอบด้วยกฎหมาย ไม่มีเหตุให้ต้องเพิกถอน การคัดค้านแนวเขตที่ดินเป็นการปฏิบัติหน้าที่ตามกฎหมาย เห็นว่า แม้ เหตุแห่งการฟ้องคดีสืบเนื่องมาจากการออกหนังสือสำคัญสำหรับที่หลวงทับที่ดินของผู้ฟ้องคดีทั้งสอง แต่เมื่อพิจารณาความมุ่งหมายที่ผู้ฟ้องคดีทั้งสองฟ้องคดีนี้ก็เพื่อให้ศาลพิพากษาหรือมีคำสั่งรับรองคุ้มครองสิทธิในที่ดินของผู้ฟ้องคดีทั้งสอง การที่ศาลจะมีคำพิพากษาหรือคำสั่งตามคำขอของผู้ฟ้องคดีทั้งสองได้นั้น จำต้องพิจารณาให้ได้ความเสียก่อนว่า ที่ดินพิพาทผู้ฟ้องคดีทั้งสองเป็นผู้สิทธิครอบครองหรือเป็นที่สาธารณสมบัติของแผ่นดินเป็นสำคัญ แล้วจึงจะพิจารณาประเด็นอื่นต่อไป จึงเป็นคดีพิพาทเกี่ยวกับสิทธิในที่ดิน อันอยู่ในอำนาจพิจารณาพิพากษาของศาลยุติธรรม ดูฉบับย่อฎีกาตัดสินเกี่ยวกับปัญหาข้อกฎหมายคำวินิจฉัยที่ 34/2560ศาลปกครองอุบลราชธานีศาลผู้ส่งความเห็นศาลจังหวัดศรีสะเกษศาลผู้รับความเห็นนางสาวปวีณาวัลย์ ทองรัตนสมบัติ ที่ 1 กับพวกรวม 2 ผู้ฟ้องคดีอธิบดีกรมที่ดิน ผู้ถูกฟ้องคดี พ.ร.บ.จัดตั้งศาลปกครองและวิธีพิจารณาคดีปกครอง พ.ศ.2542 ป.พ.พ. ป.ที่ดิน คดีที่เอกชนยื่นฟ้องอธิบดีกรมที่ดิน ซึ่งเป็นเจ้าหน้าที่ของรัฐอ้างว่า ออกหนังสือสำคัญสำหรับที่หลวง แปลงหนองรอดสาธารณประโยชน์ทับที่ดินของผู้ฟ้องคดีทั้งสอง และผู้ปกครองท้องที่ ผู้ถูกฟ้องคดีที่ ๓ และที่ ๔ คัดค้านการตรวจสอบแนวเขตที่ดิน ขอให้ศาลมีคำพิพากษาเพิกถอนหนังสือสำคัญสำหรับที่หลวง ห้ามมิให้คัดค้านการรังวัดสอบแนวเขตที่ดิน และให้เจ้าพนักงานที่ดิน ผู้ถูกฟ้องคดีที่ ๒ ตรวจสอบแนวเขตที่ดินของผู้ฟ้องคดีทั้งสอง ส่วนผู้ถูกฟ้องคดีทั้งสี่ให้การว่า ที่ดินพิพาทเป็นที่สาธารณประโยชน์ การรังวัดและออกหนังสือสำคัญสำหรับที่หลวงชอบด้วยกฎหมาย ไม่มีเหตุให้ต้องเพิกถอน การคัดค้านแนวเขตที่ดินเป็นการปฏิบัติหน้าที่ตามกฎหมาย เห็นว่า แม้ เหตุแห่งการฟ้องคดีสืบเนื่องมาจากการออกหนังสือสำคัญสำหรับที่หลวงทับที่ดินของผู้ฟ้องคดีทั้งสอง แต่เมื่อพิจารณาความมุ่งหมายที่ผู้ฟ้องคดีทั้งสองฟ้องคดีนี้ก็เพื่อให้ศาลพิพากษาหรือมีคำสั่งรับรองคุ้มครองสิทธิในที่ดินของผู้ฟ้องคดีทั้งสอง การที่ศาลจะมีคำพิพากษาหรือคำสั่งตามคำขอของผู้ฟ้องคดีทั้งสองได้นั้น จำต้องพิจารณาให้ได้ความเสียก่อนว่า ที่ดินพิพาทผู้ฟ้องคดีทั้งสองเป็นผู้สิทธิครอบครองหรือเป็นที่สาธารณสมบัติของแผ่นดินเป็นสำคัญ แล้วจึงจะพิจารณาประเด็นอื่นต่อไป จึงเป็นคดีพิพาทเกี่ยวกับสิทธิในที่ดิน อันอยู่ในอำนาจพิจารณาพิพากษาของศาลยุติธรรม()แหล่งที่มาส่วนเลขานุการคณะกรรมการวินิจฉัยฯแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคดีเกี่ยวกับสิทธิในที่ดิน
พระราชกฤษฎีกาพระราชกฤษฎีกาจัดตั้งสถาบันการขนส่งในจุฬาลงกรณ์มหาวิทยาลัยกระทรวงศึกษาธิการพ.ศ. ๒๕๔๖ ภูมิพลอดุลยเดช ป.ร.ให้ไว้ ณ วันที่ ๓๑ ตุลาคมพ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสถาบันการขนส่งขึ้นในจุฬาลงกรณ์มหาวิทยาลัยกระทรวงศึกษาธิการอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๙ วรรคหนึ่งแห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาจัดตั้งสถาบันการขนส่งในจุฬาลงกรณ์มหาวิทยาลัยกระทรวงศึกษาธิการ พ.ศ. ๒๕๔๖มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ยกเลิกพระราชกฤษฎีกาจัดตั้งสถาบันพาณิชยนาวีจุฬาลงกรณ์มหาวิทยาลัย พ.ศ. ๒๕๓๔มาตรา๔ให้จัดตั้งสถาบันการขนส่งขึ้นในจุฬาลงกรณ์มหาวิทยาลัย กระทรวงศึกษาธิการมาตรา๕ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากสถาบันพาณิชยนาวี จุฬาลงกรณ์มหาวิทยาลัยได้ขยายขอบเขตภารกิจให้ครอบคลุมถึงการศึกษา อบรม วิจัยและพัฒนาวิชาการด้านการขนส่งและเทคโนโลยีขนส่งทุกรูปแบบ ตลอดจนส่งเสริมการผลิตบัณฑิตที่สูงกว่าปริญญาตรีและสนับสนุนการทำวิทยานิพนธ์ทางด้านการขนส่งและการจราจรให้กับหลักสูตรมหาบัณฑิตของคณะต่างๆ สมควรเปลี่ยนชื่อ สถาบันพาณิชยนาวี จุฬาลงกรณ์มหาวิทยาลัยเป็น สถาบันการขนส่งในจุฬาลงกรณ์มหาวิทยาลัย และโดยที่มาตรา ๙วรรคหนึ่ง แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ บัญญัติว่าการจัดตั้ง การรวมและการยุบเลิกบัณฑิตวิทยาลัย คณะ วิทยาลัย แผนกอิสระ สถาบันศูนย์ และหน่วยงานที่เรียกชื่ออย่างอื่น ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้คุณากร/ผู้จัดทำ๒๙ เมษายน ๒๕๕๔วิชชุตา/ผู้ตรวจ๑ มิถุนายน ๒๕๕๔[๑] ราชกิจจานุเบกษาเล่ม ๑๒๐/ตอนที่ ๑๑๓ ก/หน้า ๙/๑๐ พฤศจิกายน ๒๕๔๖
ประกาศกรมศิลปากรประกาศกรมศิลปากรเรื่องอัตราค่าธรรมเนียมและวิธีการยื่นคำขออนุญาตถ่ายทำภาพยนตร์ในเขตโบราณสถาน[๑] อาศัยอำนาจตามความในข้อ ๖แห่งระเบียบกรมศิลปากร ว่าด้วยการขออนุญาตถ่ายทำภาพยนตร์ในเขตโบราณสถาน พ.ศ. ๒๕๓๖จึงกำหนดวิธีการยื่นคำขออนุญาต อัตราค่าธรรมเนียม และการชำระเงินค่าธรรมเนียมในการถ่ายทำภาพยนตร์ในเขตโบราณสถานไว้ดังต่อไปนี้๑. วิธียื่นคำขออนุญาต(๑) ในกรุงเทพมหานครให้ยื่นคำขออนุญาตต่อผู้อำนวยการกองโบราณคดีโดยยื่นที่ฝ่ายบริหารงานทั่วไป กองโบราณคดี หรือให้ยื่นคำขออนุญาตต่อผู้อำนวยการกองพิพิธภัณฑสถานแห่งชาติโดยยื่นที่ฝ่ายบริหารงานทั่วไป กองพิพิธภัณฑสถานแห่งชาติ(๒) ในจังหวัดอื่นให้ยื่นต่อหัวหน้าหน่วยศิลปากรหัวหน้าอุทยานประวัติศาสตร์หรือหัวหน้าพิพิธภัณฑสถานแห่งชาติ โดยยื่น ณที่ทำการหน่วยศิลปากร ที่ทำการอุทยานประวัติศาสตร์ หรือที่ทำการพิพิธภัณฑสถานแห่งชาติแล้วแต่กรณีในกรณีที่จังหวัดใดไม่มีที่ทำการของหน่วยศิลปากรอุทยานประวัติศาสตร์ หรือพิพิธภัณฑสถานแห่งชาติให้ยื่นต่อศึกษาธิการจังหวัดโดยยื่นที่สำนักงานศึกษาธิการจังหวัด และศึกษาธิการจังหวัดจะส่งเรื่องให้หัวหน้าหน่วยศิลปากรหัวหน้าอุทยานประวัติศาสตร์ หัวหน้าพิพิธภัณฑสถานแห่งชาติที่ควบคุมดูแลโบราณสถานอุทยานประวัติศาสตร์ พิพิธภัณฑสถานแห่งชาติในเขตจังหวัดที่รับผิดชอบเป็นผู้พิจารณาอนุญาตแล้วแต่กรณี๒. อัตราค่าธรรมเนียม(๑) ภาพยนตร์ไทย อัตราเรื่องละ / วันละ ๑,๐๐๐ บาท(๒) ภาพยนตร์ต่างประเทศ อัตราเรื่องละ / วันละ ๒,๐๐๐ บาทเศษของวันให้นับเป็นหนึ่งวัน๓. การชำระค่าธรรมเนียม(๑) ให้ผู้ได้รับอนุญาตชำระค่าธรรมเนียมเป็นเงินสดก่อนการถ่ายทำ(๒) ผู้อนุญาตจะออกใบเสร็จรับเงินค่าธรรมเนียมให้ทุกครั้งที่ได้รับชำระค่าธรรมเนียม(๓) สถานที่ชำระเงินในกรุงเทพมหานคร ชำระที่กองโบราณคดีหรือกองพิพิธภัณฑสถานแห่งชาติแล้วแต่กรณีในจังหวัดอื่น ชำระที่หน่วยศิลปากร อุทยานประวัติศาสตร์หรือพิพิธภัณฑสถานแห่งชาติแล้วแต่กรณีหากจังหวัดใดไม่มีที่ทำการหน่วยศิลปากร อุทยานประวัติศาสตร์ หรือพิพิธภัณฑสถานแห่งชาติให้ชำระที่สำนักงานศึกษาธิการจังหวัดทั้งนี้ ตั้งแต่บัดนี้เป็นต้นไปประกาศ ณ วันที่๒๔ มิถุนายน ๒๕๓๖สุวิชญ์รัศมิภูติอธิบดีกรมศิลปากรธิดาวรรณ/แก้ไข๑๖ กันยายน ๒๕๔๕สถาพร/ปรับปรุง๑๕พฤศจิกายน ๒๕๔๙[๑]ราชกิจจานุเบกษา เล่ม ๑๑๐/ตอนที่๑๘๓/หน้า ๕/๙ พฤศจิกายน ๒๕๓๖
คําสั่งกรมสรรพากรที่ ท.ป. 80/2542เรื่อง กําหนดสถานที่รับแบบแสดงรายการ และรับชําะภาษีอากร ตามประมวลรัษฎากร-----------------------------------เพื่ออํานวยความสะดวกแก่ผู้เสียภาษีอากร และให้การบริหารการจัดเก็บ ภาษีอากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้ข้อ ๑ ให้หน่วยบริการรับชําระภาษีอากรของสํานักงานสรรพากรเขต- จตุจักร ที่ตั้งอยู่ ณ กองอํานวยการตลาดนัดสวนจตุจักร ถนนกําแพงเพชร 2 แขวง ลาดยาว เขตจตุจักร กรุงเทพมหานคร เป็นสถานที่รับแบบแสดงรายการและรับชําระ ภาษีอากรตามประมวลรัษฎากร ได้อีกแห่งหนึ่ง นอกจากที่ว่าการอําเภอ สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใดข้อ ๒ ให้สรรพากรพื้นที่ 5 ออกคําสั่งเป็นหนังสือแต่งตั้งข้าราชการ พลเรือนสามัญตั้งแต่ระดับ 3 ขึ้นไป ในจํานวนที่เหมาะสมกับปริมาณงานเป็น " เจ้าหน้าที่รับชําระเงินภาษีอากร " เพื่อรับชําระเงินภาษีอากรตามประมวลรัษฎากรข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์ เมื่อได้รับ ใบเสร็จรับเงินซึ่ง " เจ้าหน้าที่รับชําระเงินภาษีอากร " ตามข้อ 2 ได้ลงลายมือชื่อรับเงิน แล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงิน ภาษีเงินได้บุคคลธรรมดา เฉพาะวันเสาร์และวันอาทิตย์ระหว่างวันที่ 10 กรกฎาคม พ.ศ. 2542 ถึง วันที่ 31 ธันวาคม พ.ศ. 2542ผู้มีอํานาจลงนาม - สั่ง ณ วันที่ 14 กรกฎาคม พ.ศ. 2542 ร้อยเอก สุชาติ เชาว์วิศิษฐอธิบดีกรมสรรพากร
คำพิพากษาศาลฎีกาที่ 58065หลักกฎหมาย: ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ศาลอุทธรณ์ภาค 3 พิพากษายืนว่า จำเลยมีความผิดตามประมวลกฎหมายอาญา มาตรา 335(2)(7) ฯลฯ จำคุก 2 ปีจำเลยยื่นคำร้องดังกล่าวโดยมีคำร้องประกอบ (อันดับ 74,73)ศาลชั้นต้นอนุญาตให้ปล่อยจำเลยชั่วคราวทั้งในระหว่างการพิจารณาของศาลชั้นต้นและศาลอุทธรณ์ โดยในชั้นอุทธรณ์ตีราคาประกัน 95,000บาท (อันดับ 9,55)คำสั่งคดีนี้ห้ามฎีกาในปัญหาข้อเท็จจริง จำเลยยังมิได้ยื่นฎีกาในชั้นนี้จึงยังไม่มีเหตุที่จะพิจารณาให้ปล่อยชั่วคราว ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1848/2533พนักงานอัยการประจำศาลจังหวัดหลังสวนโจทก์นายชาญศิลป์ พรหมดวงจำเลยนายชาญศิลป์ พรหมดวง จำเลยผู้ยื่นคำร้อง ป.วิ.อ. ม. 106, ม. 107, ม. 108ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ศาลอุทธรณ์ภาค 3 พิพากษายืนว่า จำเลยมีความผิดตามประมวลกฎหมายอาญา มาตรา 335(2)(7) ฯลฯ จำคุก 2 ปีจำเลยยื่นคำร้องดังกล่าวโดยมีคำร้องประกอบ (อันดับ 74,73)ศาลชั้นต้นอนุญาตให้ปล่อยจำเลยชั่วคราวทั้งในระหว่างการพิจารณาของศาลชั้นต้นและศาลอุทธรณ์ โดยในชั้นอุทธรณ์ตีราคาประกัน 95,000บาท (อันดับ 9,55)คำสั่งคดีนี้ห้ามฎีกาในปัญหาข้อเท็จจริง จำเลยยังมิได้ยื่นฎีกาในชั้นนี้จึงยังไม่มีเหตุที่จะพิจารณาให้ปล่อยชั่วคราว ยกคำร้อง(ถาวร ตันตราภรณ์-วินัย กันนะ-ประศาสน์ ธำรงกาญจน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1848/2533พนักงานอัยการประจำศาลจังหวัดหลังสวนโจทก์นายชาญศิลป์ พรหมดวงจำเลยนายชาญศิลป์ พรหมดวง จำเลยผู้ยื่นคำร้อง ป.วิ.อ. ม. 106, ม. 107, ม. 108ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ศาลอุทธรณ์ภาค 3 พิพากษายืนว่า จำเลยมีความผิดตามประมวลกฎหมายอาญา มาตรา 335(2)(7) ฯลฯ จำคุก 2 ปีจำเลยยื่นคำร้องดังกล่าวโดยมีคำร้องประกอบ (อันดับ 74,73)ศาลชั้นต้นอนุญาตให้ปล่อยจำเลยชั่วคราวทั้งในระหว่างการพิจารณาของศาลชั้นต้นและศาลอุทธรณ์ โดยในชั้นอุทธรณ์ตีราคาประกัน 95,000บาท (อันดับ 9,55)คำสั่งคดีนี้ห้ามฎีกาในปัญหาข้อเท็จจริง จำเลยยังมิได้ยื่นฎีกาในชั้นนี้จึงยังไม่มีเหตุที่จะพิจารณาให้ปล่อยชั่วคราว ยกคำร้อง(ถาวร ตันตราภรณ์-วินัย กันนะ-ประศาสน์ ธำรงกาญจน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงฉบับที่๑๐ (พ.ศ. ๒๕๓๖)ออกตามความในพระราชบัญญัติการท่าอากาศยานแห่งประเทศไทยพ.ศ.๒๕๒๒----------- อาศัยอำนาจตามความในมาตรา๔ (๒) แห่งพระราชบัญญัติการท่าอากาศยานแห่งประเทศไทย พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ ให้ยกเลิกความในข้อ๑๒ แห่งกฎกระทรวง ฉบับที่ ๒ (พ.ศ. ๒๕๒๘) ออกตามความในพระราชบัญญัติการท่าอากาศยานแห่งประเทศไทย พ.ศ. ๒๕๒๒และให้ใช้ความต่อไปนี้แทน "ข้อ๑๒เมื่อปรากฏว่ามีการขับขี่ยานพาหนะที่มีลักษณะตามข้อ ๙ เข้าไปในเขตท่าอากาศยานควบคุมหรือผู้ขับขี่ไม่ปฏิบัติตามข้อ ๑๐ หรือฝ่าฝืนข้อ ๑๑ ให้พนักงานเจ้าหน้าที่่มีอำนาจตักเตือนให้ผู้ขับขี่ปฏิบัติเสียให้ถูกต้อง ถ้าพนักงานเจ้าหน้าที่ได้ตักเตือนแล้วผู้ขับขี่ยังไม่ปฏิบัติให้ถูกต้องพนักงานเจ้าหน้าที่มีอำนาจสั่งให้ผู้ขับขี่เคลื่อนย้ายยานพาหนะนั้นหรือสั่งให้นำยานพาหนะนั้นออกไปจากเขตท่าอากาศยานควบคุมได้ถ้าผู้นั้นไม่อยู่หรืออยู่แต่ไม่ปฏิบัติตาม ให้พนักงานเจ้าหน้าที่มีอำนาจเคลื่อนย้ายยานพาหนะหรือนำยานพาหนะไปเก็บไว้ในสถานที่ที่พนักงานเจ้าหน้าที่เห็นสมควรหรือใช้เครื่องมือบังคับยานพาหนะมิให้เคลื่อนย้ายได้ การที่พนักงานเจ้าหน้าที่ได้ตักเตือนตามวรรคหนึ่งหรือเคลื่อนย้ายหรือใช้เครื่องมือบังคับยานพาหนะมิให้เคลื่อนย้ายตามวรรคสอง ไม่เป็นเหตุให้ผู้ฝ่าฝืนหรือไม่ปฏิบัติตามพ้นจากความผิดตามมาตรา ๔๘" ให้ไว้ ณ วันที่ ๒๕ กุมภาพันธ์ พ.ศ. ๒๕๓๖ พันเอกวินัย สมพงษ์ รัฐมนตรีว่าการกระทรวงคมนาคม+------------------------------------------------------------------------------------------------------+หมายเหตุ :-เหตุผลในการประกาศใช้กฎกระทรวงฉบับนี้ คือ ตามที่กฎกระทรวง ฉบับที่ ๒ (พ.ศ. ๒๕๒๘)ออกตามความในพระราชบัญญัติการท่าอากาศยานแห่งประเทศไทย พ.ศ. ๒๕๒๒ ได้กำหนดให้พนักงานเจ้าหน้าที่มีอำนาจเคลื่อนย้ายยานพาหนะที่หยุดหรือจอดโดยฝ่าฝืนเครื่องหมายจราจรหรือคำสั่งของพนักงานเจ้าหน้าที่ในเขตท่าอากาศยานควบคุม หรือให้นำยานพาหนะไปเก็บไว้ในที่ซึ่งเห็นสมควรได้นั้นเนื่องจากมาตรการดังกล่าวยังไม่เพียงพอที่จะควบคุมการจราจรในเขตท่าอากาศยานควบคุมสมควรเพิ่มเติมมาตรการให้พนักงานเจ้าหน้าที่สามารถใช้เครื่องมือบังคับยานพาหนะที่หยุดหรือจอดโดยฝ่าฝืนเครื่องหมายจราจรหรือคำสั่งของพนักงานเจ้าหน้าที่มิให้เคลื่อนย้ายได้ด้วย จึงจำเป็นต้องออกกฎกระทรวงนี้[รก.๒๕๓๖/๒๙/๑๖พ./๑๒ มีนาคม ๒๕๓๖]